《君山》
宋代·史隽之

酾酒临江望石湾，松风引上白云关。潮吹海雨来无际，帆遂天风去不还。

千仞振衣聊遣兴，一江如带敢偷闲。老怀抚事偏多感，莫拮中原几点山。

作者简介：明州鄞县人，字子声，一字石隐。史浩孙。以祖泽为太府寺簿。理宗绍定初知江阴军。李全之乱，江阴当要害，隽之始至逾月，请兵分屯，度地宜建堡栅，储粮备器，士气感奋，军整民安。推行乡饮酒礼，时称其有补风化。后官至直宝谟阁致仕。